b'\n_START_ARTICLE_\nAgrigento (pokrajina)\n_START_SECTION_\nZgodovinske zanimivosti\n_START_PARAGRAPH_\nOmembe vredni so dogodki sedanje dobe, ki se bodo zapisali v zgodovino pokrajine, in sicer selitev afri\xc5\xa1kega prebivalstva, ki odhaja na sever v upanju na bolj\xc5\xa1e \xc5\xbeivljenjske pogoje. Gre za masovno migracijo ali preseljevanje narodov, kot se je fenomen imenoval v preteklih \xc4\x8dasih. Politi\xc4\x8dni ube\xc5\xbeniki, izseljenci in pustolovci prihajajo po raznih pomorskih poteh iz vse Afrike in i\xc5\xa1\xc4\x8dejo zato\xc4\x8di\xc5\xa1\xc4\x8da v vsej ju\xc5\xbeni Evropi. Najju\xc5\xbenej\xc5\xa1i kraj Evrope, otok Lampedusa [lamped\xc3\xb9za] v pokrajini Agrigento je od leta 1990 dalje cilj ve\xc4\x8djih in manj\xc5\xa1ih plovil, ki vsak dan zapu\xc5\xa1\xc4\x8dajo 113 km oddaljeno Tunizijo ali 145 km oddaljeno Libijo. V prvih \xc5\xa1estih mesecih leta 2008 je doseglo italijanske obale 11.949 oseb, povpre\xc4\x8dno 66 oseb dnevno. (1)'